pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ครม. เห็นชอบร่างแผนงานคณะกรรมาธิการอาเซียนว่าด้วยการส่งเสริมและคุ้มครองสิทธิสตรีและสิทธิเด็ก พ.ศ. 2564 - 2568
วันอังคารที่ 18 มกราคม 2565
ครม. เห็นชอบร่างแผนงานคณะกรรมาธิการอาเซียนว่าด้วยการส่งเสริมและคุ้มครองสิทธิสตรีและสิทธิเด็ก พ.ศ. 2564 - 2568
ครม. เห็นชอบร่างแผนงานคณะกรรมาธิการอาเซียนว่าด้วยการส่งเสริมและคุ้มครองสิทธิสตรีและสิทธิเด็ก พ.ศ. 2564 - 2568
วันที่ 18 มกราคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 18 มกราคม 2565 ว่า ครม.เห็นชอบร่างแผนงานคณะกรรมาธิการอาเซียนว่าด้วยการส่งเสริมและคุ้มครองสิทธิสตรีและสิทธิเด็ก พ.ศ. 2564 - 2568 (ASEAN Commissionon the Promotion and Protection of the Rights of Women and Children: ACWC) (Draft ACWC Work Plan 2021 - 2025) ตามที่กระทรวงการพัฒนาสังคมและความมั่นคงของมนุษย์เสนอ ซึ่งแผนงานคณะกรรมาธิการอาเซียนฯ ฉบับนี้ มีวิสัยทัศน์ คือ การเป็นผู้นําในการดําเนินการที่สําคัญในระดับภูมิภาค มุ่งขับเคลื่อนวาระและการสื่อสารปฏิสัมพันธ์ ตลอดจนการกระตุ้นให้เกิดการดําเนินนโยบาย ยุทธศาสตร์ และแนวทางในการส่งเสริมการคุ้มครองสิทธิสตรีและสิทธิเด็กในอาเซียน โดยมีเป้าหมายที่สําคัญ เช่น 1)การวิเคราะห์ ศึกษา และเผยแพร่ประชาสัมพันธ์ ประเด็นสําคัญเกี่ยวกับสิทธิสตรีและสิทธิเด็ก 2)การจัดให้มีพื้นที่สําหรับการแลกเปลี่ยนความรู้ การเสวนา และการเรียนรู้ระหว่างประเทศอาเซียน 3)การมีส่วนร่วมในกลไกระดับภูมิภาคในการดึงดูดการมีส่วนร่วมของเสาหลักของประชาคมอาเซียน เพื่อหาแนวทางการแก้ปัญหาเกี่ยวกับสตรีและเด็กในภูมิภาค
สําหรับแนวทางการดําเนินงานที่สําคัญ อาทิ 1)เชื่อมโยงกับเป้าหมายของอาเซียนที่ชัดเจนและการมีส่วนร่วมต่อแผนงานประชาคมสังคมและวัฒนธรรมอาเซียน พ.ศ. 2568 2)สอดคล้องกับข้อตกลงสากลเช่นอนุสัญญาว่าด้วยการขจัดการเลือกปฏิบัติต่อสตรีในทุกรูปแบบอนุสัญญาว่าด้วยสิทธิเด็กและปฏิญญาว่าด้วยการขจัดความรุนแรงต่อสตรีปฏิญญาเวียดนาม โดยจะขับเคลื่อนสู่การปฏิบัติผ่าน 4 รูปแบบ คือ 1)การมีส่วนร่วมและความร่วมมือกับอาเซียน 2)การเสริมสร้างหุ้นส่วนความร่วมมือและการระดมทรัพยากร 3)โครงสร้างเชิงสถาบันและบทบาท และ 4)การประเมินโครงการ ซึ่งการติดตามประเมินผลนั้น จะยึดกรอบผลลัพธ์และดัชนีชี้วัดความสําเร็จ เช่น 1)จํานวนหน่วยงานและหุ้นส่วนที่จัดตั้งขึ้น เพื่อแก้ไขปัญหาสิทธิสตรีและสิทธิเด็กในอาเซียนที่เพิ่มขึ้น 2)จํานวนข้อคิดริเริ่มและโครงการที่เพิ่มขึ้น โดยองค์กรเฉพาะสาขาอาเซียนที่บูรณาการองค์ประกอบด้านสิทธิสตรีและสิทธิเด็ก 3)จํานวนกิจกรรมการเข้าถึงสื่อออฟไลน์ ออนไลน์ และโซเชียลมีเดียของอาเซียนด้านสิทธิสตรีและสิทธิเด็กเพิ่มขึ้น
ทั้งนี้ รัฐมนตรีว่าการกระทรวงการพัฒนาสังคมและความมั่นคงของมนุษย์ ในฐานะรัฐมนตรีอาเซียนที่รับผิดชอบด้านสวัสดิการสังคมและการพัฒนาของประเทศจะต้องรับรองร่างแผนงานดังกล่าว เพื่อให้มีผลบังคับใช้อย่างเป็นทางการต่อไป
--------------------------
รัฐบาลไทย-ข่าวทำเนียบรัฐบาล-รัฐบาลเพิ่มบริการสุขภาพดิจิทัลผ่าน “หมอพร้อม”
วันอังคารที่ 5 กรกฎาคม 2565
รัฐบาลเพิ่มบริการสุขภาพดิจิทัลผ่าน “หมอพร้อม”
วันอังคารที่ 5 กรกฎาคม 2565
รัฐบาลเพิ่มบริการสุขภาพดิจิทัลผ่าน “หมอพร้อม”
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเพิ่มบริการสุขภาพแก่ประชาชนผ่านระบบดิจิทัลให้ทุกคนเข้าถึงได้ทุกที่ทุกเวลา ได้แก่ ฟังก์ชันประเมินภาวะลองโควิด สําหรับผู้ที่หายจากโรคโควิด-19 แล้วแต่ยังมีอาการหลงเหลืออยู่ โดยระบบจะประเมินความรุนแรงของอาการและให้คําแนะนําในการดูแลตนเองเบื้องต้นก่อนถึงระดับที่ควรพบแพทย์ และฟังก์ชันตรวจสุขภาพใจ ที่สามารถคัดกรองผู้เสี่ยงประสบปัญหาสุขภาพจิตได้ผ่านใบหน้า น้ําเสียง และข้อความ พร้อมให้คําแนะนําและเชื่อมโยงระบบกับหน่วยงานที่เกี่ยวข้องเพื่อให้ความช่วยเหลือ ผู้สนใจใช้บริการทั้ง 2 ฟังก์ชันนี้ได้ผ่านทาง LINE OA แอปพลิเคชัน และเฟซบุ๊ค “หมอพร้อม” นอกจากนี้ ผู้ประสบปัญหาสุขภาพใจขอคําปรึกษาได้ทางสายด่วนสุขภาพจิต โทร 1323 ฟรี ตลอด 24 ชั่วโมง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัด สธ. ลงพื้นที่ตรวจเชื้อเชิงรุก ชุมชนริมทางรถไฟมักกะสัน
วันพุธที่ 4 สิงหาคม 2564
ปลัด สธ. ลงพื้นที่ตรวจเชื้อเชิงรุก ชุมชนริมทางรถไฟมักกะสัน
ปลัดกระทรวงสาธารณสุข ลงพื้นที่พร้อมทีมปฏิบัติการเชิงรุก CCR Team ภูมิภาคจากโรงพยาบาลจะนะ จังหวัดสงขลา และโรงพยาบาลมหาสารคาม ที่ชุมชนริมทางรถไฟมักกะสัน กทม. ตั้งเป้าตรวจหาเชื้อเพิ่มอีก 1,000 คน หากพบติดเชื้อนําเข้าระบบดูแลรักษาที่บ้าน
ปลัดกระทรวงสาธารณสุข ลงพื้นที่พร้อมทีมปฏิบัติการเชิงรุกCCR Teamภูมิภาคจากโรงพยาบาลจะนะจังหวัดสงขลา และโรงพยาบาลมหาสารคาม ที่ชุมชนริมทางรถไฟมักกะสัน กทม. ตั้งเป้าตรวจหาเชื้อเพิ่มอีก 1,000 คนหากพบติดเชื้อนําเข้าระบบดูแลรักษาที่บ้าน และจ่ายยาฟาวิพิราเวียร์ให้ผู้สูงอายุ ผู้ป่วย 7 กลุ่มโรคเรื้อรังทันทีลดป่วยหนัก ลดเสียชีวิต
วันนี้ (4 สิงหาคม 2564) ที่ชุมชนริมทางรถไฟมักกะสัน กทม. นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า ในวันนี้ กระทรวงสาธารณสุข ได้นําหน่วยCCR Team โดยบุคลากรสาธารณสุขจิตอาสาจากโรงพยาบาลจะนะ จังหวัดสงขลา จํานวน 9 คน และสํานักงานสาธารณสุขจังหวัดมหาสารคาม จํานวน 6 คน นําโดยนายแพทย์สุภัทร ฮาสุวรรณกิจ ผู้อํานวยการโรงพยาบาลจะนะและประธานชมรมแพทย์ชนบท ลงพื้นที่ชุมชนริมทางรถไฟมักกะสัน เพื่อตรวจคัดกรองหาผู้ติดเชื้อในชุมชนด้วยชุดตรวจ Antigen Test Kit (ATK) ซึ่งเมื่อสัปดาห์ที่ผ่านมาตรวจไปแล้ว 600 ราย พบผู้ติดเชื้อ 130 ราย คิดเป็นร้อยละ 20 วันนี้ตั้งเป้าตรวจเพิ่มอีก 1,000 ราย ซึ่งปฏิบัติการเชิงรุกของ CCR Team ชุดนี้จะเข้ามาช่วยควบคุมสถานการณ์ การระบาดในพื้นที่ กทม. แยกผู้ติดเชื้อในชุมชน ไม่ให้เกิดการแพร่เชื้อต่อ ซึ่งหากพบผู้ติดเชื้อจะส่งเข้าระบบดูแลรักษาที่บ้าน Home Isolation ตามเกณฑ์ของสํานักงานหลักประกันสุขภาพแห่งชาติ หากเป็นผู้ป่วยสูงอายุหรือ7 กลุ่มโรคเรื้อรัง จะจ่ายยาฟาวิพิราเวียร์ให้ทันที เพื่อลดความรุนแรง ลดการเสียชีวิต รวมถึงจ่ายยาที่มีความจําเป็นอื่นๆเช่น ยาฟ้าทะลายโจร ส่วนการดูแลผู้ติดเชื้อหลังจากนี้จะมีศูนย์บริการสาธารณสุข กทม. และคลินิกชุมชนอบอุ่น เป็นผู้ดูแลติดตามอาการ
นายแพทย์เกียรติภูมิกล่าวต่อว่า การควบคุมโรคในชุมชนใหญ่จะใช้ชุดตรวจATK ทําให้คัดกรองได้มากขึ้นและใช้เวลาอันสั้น สําหรับวันนี้ (เวลา 15.00 น.)ตรวจหาเชื้อไปแล้วกว่า 500 ราย พบผู้ติดเชื้อ75 ราย หรือ คิดเป็นร้อยละ15เมื่อมีการคัดแยกผู้ติดเชื้อออกจากชุมชนจะทําให้มีอัตราการติดเชื้อจะลดลงไปได้ ซึ่งคนที่ติดเชื้อจะได้รับการดูแล ส่วนคนที่ไม่ติดเชื้อจะเกิดความปลอดภัยกระทรวงสาธารณสุขพยายามให้ผู้ป่วยโควิด 19 เข้าถึงยาฟาวิพิราเวียร์ให้มากที่สุด ใน 2 เดือนนี้จะมีการสั่งซื้อยาประมาณ80 ล้านเม็ด หากผู้ป่วยไม่มีข้อห้ามใดจะพยายามให้ยาเร็วที่สุดส่วนปัญหาที่ประชาชนติดต่อสายด่วน สปสช. 1330 ไม่ได้ ขณะนี้ได้สั่งการให้ สปสช. ดําเนินการเพิ่มคู่สาย และเพิ่มจํานวนคนรับสายให้มากขึ้น คาดว่าจะดีขึ้นภายใน 1-2 วันนี้
ทั้งนี้ กระทรวงสาธารณสุข ได้ร่วมกับชมรมแพทย์ชนบท จัดหน่วยCCR Team โดยบุคลากรสาธารณสุขจิตอาสาหลายสาขาวิชาชีพในภูมิภาค เช่น แพทย์เวชศาสตร์ครอบครัว พยาบาล เภสัชกร เทคนิคการแพทย์ซึ่งมีความชํานาญในการจัดบริการปฐมภูมิ จํานวน39 ทีมภูธร จากภาคเหนือ 7 ทีม ภาคกลาง 10 ทีม ภาคตะวันออก 2 ทีมภาคตะวันออกเฉียงเหนือ 11 ทีม และภาคใต้ 9 ทีม ร่วมดําเนินการเชิงรุกในพื้นที่ กทม. ระหว่างวันที่ 4-10 สิงหาคมนี้ และคาดว่าจะมีเพิ่มเติมอีกรวมเป็น 40 กว่าทีม สนับสนุนการดําเนินงาน CCR Team ใน กทม.ที่มีประมาณ 200 ทีม
******************************** 4 สิงหาคม 2564
*************************************************
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมคุ้มครองสิทธิและเสรีภาพ เยียวยาเหยื่อ กรณีลูกป่วยทางประสาทใช้ถุงดำคลุมหัวรัดคอแม่ดับคาที่
วันศุกร์ที่ 21 มกราคม 2565
กระทรวงยุติธรรม โดยกรมคุ้มครองสิทธิและเสรีภาพ เยียวยาเหยื่อ กรณีลูกป่วยทางประสาทใช้ถุงดําคลุมหัวรัดคอแม่ดับคาที่
กระทรวงยุติธรรม โดยกรมคุ้มครองสิทธิและเสรีภาพ เยียวยาเหยื่อ กรณีลูกป่วยทางประสาทใช้ถุงดําคลุมหัวรัดคอแม่ดับคาที่ เมื่อวันที่ 8 ธันวาคม 2564 นั้น
จากกรณี ลูกชายป่วยมีอาการทางประสาทใช้ถุงดําคลุมหัวรัดคอแม่เสียชีวิตคาที่ เมื่อวันที่ 8 ธันวาคม 2564 นั้น
วันนี้ (วันศุกร์ที่ 21 มกราคม 2565) นายเรืองศักดิ์ สุวารี อธิบดีกรมคุ้มครองสิทธิและเสรีภาพ ได้แสดงความห่วงใยครอบครัวผู้เสียชีวิต ที่เกิดเหตุความรุนแรงจากการกระทําของบุคคลในครอบครัว ซึ่งเป็นบุตรของผู้เสียชีวิต และเป็นกรณีที่กรมคุ้มครองสิทธิและเสรีภาพ ต้องให้การช่วยเหลือเยียวยาตามหลักมนุษยธรรมและหลักสิทธิมนุษยชน โดยวันนี้ คณะอนุกรรมการพิจารณาค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา กรุงเทพมหานคร 1 ซึ่งมี ตน เป็นประธานการประชุม ครั้งที่ 1/2565 ได้พิจารณาให้ความช่วยเหลือแก่ทายาทของผู้เสียชีวิตตามพระราชบัญญัติค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา พ.ศ. 2544 (และที่แก้ไขเพิ่มเติม (ฉบับที่ 2) พ.ศ. 2559) ดังนี้
(1) ค่าตอบแทนกรณีผู้เสียหายถึงแก่ความตาย จํานวน 50,000 บาท
(2) ค่าจัดการศพ จํานวน 20,000 บาท
(3) ค่าขาดอุปการะเลี้ยงดู จํานวน 40,000 บาท
รวมเป็นเงินทั้งสิ้นจํานวน 110,000 บาท
นอกจากนี้ อธิบดีกรมคุ้มครองสิทธิฯ ได้กล่าวเพิ่มเติมอีกว่า กรมคุ้มครองสิทธิและเสรีภาพ พร้อมให้ความช่วยเหลือเยียวยาประชาชนที่ตกเป็นเหยื่ออาชญากรรม หรือผู้เสียหายในคดีอาญา เพื่ออํานวยความยุติธรรม ลดความเหลื่อมล้ํา สร้างความเป็นธรรมให้เกิดขึ้นในสังคมไทย ซึ่งสามารถติดต่อ ขอรับความช่วยเหลือได้ที่ ส่วนกลาง (กรมคุ้มครองสิทธิและเสรีภาพ) และส่วนภูมิภาค (สํานักงานยุติธรรมจังหวัดทุกแห่งทั่วประเทศ หรือติดต่อ สายด่วนยุติธรรม โทร. 1111 กด 77
รัฐบาลไทย-ข่าวทำเนียบรัฐบาล-โฆษก สธ.เผยดราม่าภาพเด็กถือตุ๊กตากัญชา ย้ำ เป็นภาพเก่า ไม่มีเด็กอยู่ในตารางกิจกรรม แต่สื่อขอให้เข้าเฟรม จนถูกผู้ไม่หวังดีนำไปใช้โจมตี
วันอาทิตย์ที่ 3 กรกฎาคม 2565
โฆษก สธ.เผยดราม่าภาพเด็กถือตุ๊กตากัญชา ย้ํา เป็นภาพเก่า  ไม่มีเด็กอยู่ในตารางกิจกรรม แต่สื่อขอให้เข้าเฟรม จนถูกผู้ไม่หวังดีนําไปใช้โจมตี
ภาพดราม่า ซึ่งเป็นเยาวชน ถือตุ๊กตากัญชา ถ่ายรูปร่วมกับคณะผู้บริหารกระทรวงสาธารณสุข ซึ่งมีการโจมตีว่า เป็นการนําเด็กมาสนับสนุนนโยบายการปลดล็อกกัญชา ซึ่งเพิ่งบังคับใช้กฎหมายไปเมื่อวันที่ 9 มิถุนายน 2565
ภาพดราม่า ซึ่งเป็นเยาวชน ถือตุ๊กตากัญชา ถ่ายรูปร่วมกับคณะผู้บริหารกระทรวงสาธารณสุข ซึ่งมีการโจมตีว่า เป็นการนําเด็กมาสนับสนุนนโยบายการปลดล็อกกัญชา ซึ่งเพิ่งบังคับใช้กฎหมายไปเมื่อวันที่9 มิถุนายน 2565
ล่าสุด3 กรกฎาคม 2565 นายแพทย์รุ่งเรือง กิจผาติ หัวหน้าที่ปรึกษาระดับกระทรวงและโฆษกกระทรวงสาธารณสุข เผยที่มาของภาพดังกล่าว เป็นภาพที่ถ่ายไว้เมื่อ 11 ธันวาคม 2562 เป็นการจัดบูทเรื่องการใช้กัญชาเพื่อการแพทย์ ที่ทําเนียบรัฐบาล กรุงเทพฯ พร้อมกับเปิดเว็บไซต์ www.medcannabis.go.th เป็นกิจกรรมเล็กๆ ในงานมีตุ๊กตากัญชา ไว้ประดับตกแต่ง เป็นกิจกรรมเล็กๆ ซึ่งขณะนั้น มีการจัดกิจกรรมจัดอยู่ใกล้ๆ กันคือ โครงการ“พี่หัวดี หนูอยากหัวดี อนาคตไกล” หรือการรณรงค์ ให้เด็กสวมหมวกกันน็อก ขณะโดยสารรถจักรยานยนต์
ผู้สื่อข่าวจึงขอให้น้องๆ เข้าไปถ่ายรูปร่วมกับผู้บริหารกระทรวงสาธารณสุข ในกิจกรรมนี้ด้วย คณะผู้จัดงานจึงหยิบตุ๊กตากัญชามาให้นักเรียนถือก่อนถ่ายรูปร่วมกัน นี่คือภาพที่ถ่ายไว้นานแล้ว3 ปี แต่กลับมีการนําภาพนี้มาเชื่อมโยงกับสถานการณ์ปัจจุบันที่ไทยเพิ่งปลดล็อกกัญชาเพื่อใช้ในการแพทย์ ทั้งนี้ ขอย้ําว่ากับนโยบายกัญชานั้น กระทรวงสาธารณสุขไม่เคยมีเจตนานําเยาวชนมาใช้เพื่อการโฆษณาเลย อย่างไรก็ตาม ทางผู้บริหารของกระทรวงกราบขออภัยในเหตุการณ์ที่เกิดขึ้น ซึ่งนํามาสู่ความกังวลใจของสาธารณชน และจะระมัดระวังอย่างสูงสุดไม่ให้มีเหตุการณ์ลักษณะนี้เกิดขึ้นอีก
รัฐบาลไทย-ข่าวทำเนียบรัฐบาล-ผู้ประกอบการ ปลื้ม!! ขอบคุณนายกรัฐมนตรี และ รมว.แรงงาน แก้ปัญหาขาดแคลนแรงงานและรักษาการจ้างงาน
วันพฤหัสบดีที่ 4 พฤศจิกายน 2564
ผู้ประกอบการ ปลื้ม!! ขอบคุณนายกรัฐมนตรี และ รมว.แรงงาน แก้ปัญหาขาดแคลนแรงงานและรักษาการจ้างงาน
ผู้ประกอบการ ปลื้ม!! ขอบคุณนายกรัฐมนตรี และ รมว.แรงงาน แก้ปัญหาขาดแคลนแรงงานและรักษาการจ้างงาน
เมื่อวันที่4พฤศจิกายน2564นายสุชาติชมกลิ่นรัฐมนตรีว่าการกระทรวงแรงงานให้การต้อนรับดร.ทวีเกียรติรองสวัสดิ์ประธานสภาองค์การนายจ้างแห่งชาติในโอกาสนําตัวแทนสภาองค์การนายจ้างสภาองค์การลูกจ้างและผู้ประกอบการที่ใช้แรงงานต่างด้าวเพื่อหารือแนวทางการแก้ไขปัญหาการขาดแคลนแรงงานโดยเฉพาะแนวทางการนําแรงงานต่างด้าวที่จะเข้ามาทํางานในประเทศไทยอย่างถูกต้องตามกฎหมายเพื่อสอดคล้องกับความต้องการของผู้ประกอบการและรองรับการฟื้นฟูเศรษฐกิจภายหลังการเปิดประเทศตั้งแต่วันที่1พฤศจิกายนเป็นต้นมาตามนโยบายรัฐบาลรวมทั้งที่ได้ดําเนินโครงการส่งเสริมและรักษาระดับการจ้างงานแก่ผู้ประกอบการเอสเอ็มอีเพื่อให้ภาคธุรกิจเดินหน้าต่อไปได้ณห้องประชุมชั้น5อาคารกระทรวงแรงงานโดยมีนายสุรชัยชัยตระกูลทองผู้ช่วยรัฐมนตรีประจํากระทรวงแรงงานนายสุเทพชิตยวงษ์เลขานุการรัฐมนตรีว่าการกระทรวงแรงงานนายบุญชอบสุทธมนัสวงษ์ปลัดกระทรวงแรงงานพร้อมด้วยผู้บริหารระดับสูงกระทรวงแรงงานเข้าร่วมในครั้งนี้ด้วย
โอกาสนี้ประธานสภาองค์การนายจ้างแห่งชาติได้มอบกระเช้าดอกไม้เพื่อขอบคุณและให้กําลังใจนายสุชาติชมกลิ่นรัฐมนตรีว่าการกระทรวงแรงงานที่ได้ช่วยเหลือแรงงานต่างด้าวให้สามารถขึ้นทะเบียนได้อย่างถูกต้องตามกฎหมายพร้อมทั้งดูแลผู้ประกอบการSMEsทั้งในเรื่องสวัสดิการสังคมตลอดจนด้านประกันสังคมได้แก่การให้ความช่วยเหลือตามมาตรการเยียวยาผู้ประกันตนมาตรา33มาตรา39และมาตรา40
ดร.ทวีเกียรติรองสวัสดิ์ประธานสภาองค์การสภานายจ้างแห่งชาติกล่าวว่าวันนี้ได้นําผู้นําแรงงานตัวแทนสภาองค์การนายจ้างสภาองค์การลูกจ้างสมาคมนายจ้างสหภาพลูกจ้างและผู้ประกอบการแรงงานต่างด้าวมาให้กําลังใจรัฐมนตรีว่าการกระทรวงแรงงานในการทํางานที่ได้ให้ความช่วยเหลือนายจ้างลูกจ้างมาโดยตลอดจึงได้มาให้กําลังใจท่านรัฐมนตรีสุชาติในวันนี้เพื่อให้ท่านได้ทํางานเพื่อเกิดประโยชน์กับพี่น้องแรงงานต่อไป
นางสาวอิสรีย์ภักหาญสวัสดิ์รองประธานองค์การนายจ้างแห่งชาติกล่าวว่าขอขอบคุณไปยังท่านนายกรัฐมนตรีพลเอกประยุทธ์จันทร์โอชาที่ได้มอบสิ่งดีๆในยามวิกฤตกับผู้ประกอบการสามารถผลิตสินค้าเพื่อการส่งออกและกระจายการจ้างงานได้วันนี้ได้เข้าพบรัฐมนตรีว่าการกระทรวงแรงงานเพื่อให้กําลังใจและชื่นชมในการทํางานของท่านที่ได้เยียวยาช่วยเหลือผู้ประกอบการSMEsผู้ประกอบการรายเล็กรายน้อยให้สามารถอยู่ได้ในสภาวะวิกฤตของการระบาดของโรคติดเชื้อโควิด– 19
ขณะที่นายชินมินโบชมรมMOU TIC (พม่า)กล่าวว่าวันนี้ได้มาให้กําลังใจรัฐมนตรีที่ดูแลแรงงานต่างด้าวให้ได้รับสิทธิเท่าเทียมกันกับคนไทยเป็นอย่างดี
+++++++++++++++++++
กองเผยแพร่และประชาสัมพันธ์
4พฤศจิกายน2564
รัฐบาลไทย-ข่าวทำเนียบรัฐบาล-กระทรวงเกษตรฯ จับกระแส วันที่ 8 เดือน 8 จัดแคมเปญ “เกษตรกรแฮปปี้” ขายมังคุดจากเกษตรกรภาคใต้ ในราคา 4 โล 100
วันอาทิตย์ที่ 8 สิงหาคม 2564
กระทรวงเกษตรฯ จับกระแส วันที่ 8 เดือน 8 จัดแคมเปญ “เกษตรกรแฮปปี้” ขายมังคุดจากเกษตรกรภาคใต้ ในราคา 4 โล 100
กระทรวงเกษตรฯ จับกระแส วันที่ 8 เดือน 8 จัดแคมเปญ “เกษตรกรแฮปปี้” ขายมังคุดจากเกษตรกรภาคใต้ ในราคา 4 โล 100 เพื่อช่วยเกษตรกรไทยฝ่าวิกฤตโควิด-19
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์Liveสด คิกออฟเปิดตัวแคมเปญ“เกษตรกรแฮปปี้”ภายใต้แนวคิด“คนกินยิ้มได้ เกษตรกรไทยแฮปปี้”ผ่านการถ่ายทอดสดLive Streamingซึ่งกิจกรรมดังกล่าว เป็นหนึ่งในมาตรการที่ช่วยเหลือเกษตรกรชาวสวนมังคุดในพื้นที่ 14 จังหวัดภาคใต้ ที่ได้รับผลกระทบจากสถานการณ์การแพร่ระบาดของโควิด-19 และให้ประชาชนสามารถสั่งซื้อมังคุดในราคา 4 โล 100 สําหรับมังคุดคละเกรดคุณภาพสดอร่อย ภายใต้ความร่วมมือจากหลากหลายภาคส่วน เช่น บริษัท เซ็นทรัลพัฒนา จํากัด (มหาชน),บริษัท เซ็นทรัล ฟู้ด รีเทล จํากัด (ท็อปส์ และเซ็นทรัล ฟู้ด ฮอลล์),บริษัท ไปรยณีย์ไทย,สมาคมขนส่งโลจิสติกส์,บริษัทแกร็บ และร้านธงฟ้า เป็นต้น โดยใช้ศูนย์การค้าเซ็นทรัล พระราม 9 และเซ็นทรัล เวสต์เกต เป็นจุดDrop offเพื่อกระจายสินค้า ภายใต้มาตรการควบคุมโรคของ ศบค. ซึ่งขณะนี้เป็นที่น่ายินดีว่าหลังจากเริ่มเปิดรับพรีออร์เดอร์มาเป็นเวลา 2 วัน ได้รับความสนใจจากผู้บริโภคเป็นจํานวนมากที่สั่งซื้อกันเข้ามาในจํานวนเกินกว่า 100 ตันแล้ว
“จากสถานการณ์โควิด-19 ที่ส่งผลกระทบต่อพี่น้องเกษตรกรชาวสวนมังคุด 14 จังหวัดภาคใต้ จึงได้เรียกประชุมคณะกรรมการพัฒนาและบริหารจัดการผลไม้ (Fruit Board)เป็นการเร่งด่วน เพื่อร่วมกันประเมินสถานการณ์ปริมาณและราคาของมังคุด รวมทั้งผลสําเร็จของมาตรการเร่งด่วนในการแก้ไขปัญหามังคุดราคาตกต่ําที่ได้ดําเนินการไปแล้วของหน่วยงานต่าง ๆ ซึ่งถึงแม้ว่าวันนี้จะมีสัญญาณที่ดีว่าราคามังคุดทั้งหน้าแผงและหน้าล้งปรับตัวสูงขึ้น แต่ยังมีความไม่แน่นอนของเสถียรภาพราคา จึงต้องมีมาตรการเสริมเพื่อช่วยกระตุ้นการบริโภค โดยเฉพาะกลุ่มผู้บริโภคในประเทศ ที่เป็นส่วนสําคัญในภาวะที่การส่งออกยังมีอุปสรรคจากสถานการณ์โควิด-19 ซึ่งมังคุดภายใต้แคมเปญนี้ เป็นมังคุดดี สดจากต้น อร่อย ส่งตรงจากสวนเมืองใต้ ที่ตั้งใจปลูกโดยชาวสวนแท้ ๆ รับประกันคุณภาพโดยกระทรวงเกษตรและสหกรณ์ และที่สําคัญการซื้อมังคุดครั้งนี้รับทันทีสองต่อ คือ ได้ทานมังคุดดี ๆ และยังมีส่วนช่วยสร้างรอยยิ้ม และส่งกําลังใจให้ชาวสวนมังคุดด้วย จึงขอเชิญประชาชนทุกท่านให้ร่วมกันซื้อมังคุดคัดเกรค คุณภาพสดอร่อย ในราคา 4 โล 100 เพื่อช่วยเกษตรกรไทยไปด้วยกัน” ดร.เฉลิมชัย กล่าว
ทั้งนี้ รัฐมนตรีว่าการกระทรวงเกษตรและสหกรณ์ ในฐานะประธานFruit Boardได้สั่งการล่วงหน้าให้ทุกส่วนราชการในสังกัดกระทรวงเกษตรฯ เช่น กรมชลประทาน กรมส่งเสริมการเกษตรกรมประมงและกรมส่งเสริมสหกรณ์ ช่วยกันซื้อมังคุด จนทําให้สามารถช่วยระบายมังคุดออกจากแหล่งผลิตหลายร้อยตัน นอกจากนี้ ยังขอให้ภาครัฐภาคเอกชนช่วยกันซื้อมังคุดให้มากที่สุด เพื่อเป็นการช่วยเหลือเกษตรกรอีกทางหนึ่งด้วย
รัฐบาลไทย-ข่าวทำเนียบรัฐบาล-โฆษกรัฐบาลไม่สน “หมอชลน่าน” ขู่ยื่นประธานสภาฯ ส่งศาล รธน. ตีความนายกฯ 8 ปี 17 ส.ค. ชี้ให้ศาลวินิจฉัย ดีกว่าตัดสินเอาเอง
วันจันทร์ที่ 15 สิงหาคม 2565
โฆษกรัฐบาลไม่สน “หมอชลน่าน” ขู่ยื่นประธานสภาฯ ส่งศาล รธน. ตีความนายกฯ 8 ปี 17 ส.ค. ชี้ให้ศาลวินิจฉัย ดีกว่าตัดสินเอาเอง
โฆษกรัฐบาลไม่สน “หมอชลน่าน” ขู่ยื่นประธานสภาฯ ส่งศาล รธน. ตีความนายกฯ 8 ปี 17 ส.ค. ชี้ให้ศาลวินิจฉัย ดีกว่าตัดสินเอาเอง เหน็บ เข้าใจว่ายุบสภาฯ เป็นความหวังของฝ่ายค้านที่อยากให้เกิดขึ้นเร็ว แต่ควรมองประชาชนด้วยว่าได้ประโยชน์หรือไม่
วันที่ 15สิงหาคม 2565 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่ นพ.ชลน่าน ศรีแก้ว หัวหน้าพรรคเพื่อไทย ระบุว่า ฝ่ายค้านจะยื่นคําร้องผ่านประธานสภาผู้แทนราษฎร ในวันที่ 17 สิงหาคมนี้ เพื่อส่งไปยังศาลรัฐธรรมนูญตีความ และขอให้ศาลสั่งให้ พล.อ.ประยุทธ์ จันทร์โอชา นายกฯ และรมว.กลาโหม หยุดปฏิบัติหน้าที่ และเชื่อว่ารัฐบาลจะยุบสภาฯ ถ้าได้ประโยชน์จากการเลือกตั้ง หรือได้ประโยชน์จากอย่างอื่น เช่น อยู่ยาว หรือรักษาการได้ว่า นับวัน นพ.ชลน่านก็ยิ่งให้สัมภาษณ์เหมือนหมอดู เหมือนนักคาดเดา มากกว่าการเป็นนักการเมืองเข้าไปทุกที อย่างไรก็ตาม การยื่นให้ศาลรัฐธรรมนูญตีความนั้นเป็นสิทธิที่ฝ่ายค้านสามารถดําเนินการได้ แต่การวินิจฉัยเป็นอํานาจของศาล การหยุดปฏิบัติหน้าที่หรือไม่นั้น ไม่ใช่อํานาจของฝ่ายค้านที่จะมาตัดสิน และหากศาลตัดสินอย่างไรก็ขอให้เคารพคําตัดสินด้วย ยืนยันว่า รัฐบาลเอาประโยชน์ของประชาชนเป็นตัวตั้ง ไม่ใช่เอาความอยากของใครคนใดคนหนึ่งเป็นตัวตั้ง
นายธนกร กล่าวอีกว่า สําหรับเรื่องการยุบสภาฯ นั้น ทราบว่าเป็นความหวังสูงสุดของฝ่ายค้านที่อยากให้เกิดขึ้นโดยเร็ว แต่การยุบสภาฯ จะเกิดขึ้นนั้นต้องมองที่ประชาชนได้ประโยชน์หรือไม่ เพราะขณะนี้ประชาชนกําลังเดือดร้อนจากวิกฤติเศรษฐกิจที่เป็นเหมือนกันทั่วโลก และรัฐบาลก็กําลังเร่งดําเนินการช่วยเหลืออยู่ ไม่ใช่ว่าฝ่ายค้านหรือนักการเมืองฝ่ายหนึ่งฝ่ายใดที่ได้ประโยชน์เพียงฝ่ายเดียว ทั้งนี้ ขอให้ฝ่ายค้านนึกถึงประชาชนทั้งประเทศเป็นหลักก่อนที่จะนึกถึงประโยชน์และความหวังลมๆ แล้งๆ ของตัวเอง ก่อนที่ประชาชนจะมองว่า สุดท้ายแล้ว พรรคเพื่อไทยมีไว้เพื่อใครกันแน่ เพื่อประชาชน หรือเพื่อใครคนใดคนหนึ่ง
รัฐบาลไทย-ข่าวทำเนียบรัฐบาล-กรมวิทย์ฯ เร่งวิจัยยาไทย 2 ตำรับ พบยับยั้งเชื้อโควิด-19 ในหลอดทดลองได้ แนะประชาชนรอผลการศึกษาที่แน่นอนก่อนนำไปใช้
วันอังคารที่ 18 มกราคม 2565
กรมวิทย์ฯ เร่งวิจัยยาไทย 2 ตํารับ พบยับยั้งเชื้อโควิด-19 ในหลอดทดลองได้ แนะประชาชนรอผลการศึกษาที่แน่นอนก่อนนําไปใช้
.....
กรมวิทยาศาสตร์การแพทย์ เผยผลการศึกษาวิจัยยาสมุนไพร 2 ตํารับ คือ ตํารับยาห้าราก และตํารับยาประสะเปราะใหญ่ในการรักษาโรคโควิด-19 สายพันธุ์เดลตาระดับห้องปฏิบัติการ พบว่า ยาตํารับห้ารากที่สกัดด้วยน้ํา ยับยั้งเชื้อได้ 96.23% ยาตํารับประสะเปราะใหญ่ที่สกัดด้วยน้ํา ยับยั้งได้ 76.56% และยาตํารับประสะเปราะใหญ่ที่สกัดด้วยแอลกอฮอล์ ยับยั้งเชื้อได้ 88.70%
.
ยาทั้ง 2 ตํารับเป็นยาแก้ไข้ โดยอยู่ในบัญชียาหลักแห่งชาติที่ประชาชนสามารถหาซื้อรับประทานเองได้ ซึ่งควรรับประทานตามข้อบ่งใช้และขนาดที่ระบุในบัญชียาหลักแห่งชาติ แต่การจะนําไปใช้รักษาโรคโควิด-19 ควรรอผลการศึกษาที่แน่ชัดก่อน เพื่อความปลอดภัย ซึ่งหลังจากนี้กรมวิทยาศาสตร์การแพทย์จะเร่งศึกษาเรื่องการกระตุ้นภูมิคุ้มกันก่อนการติดเชื้อ กลไกการออกฤทธิ์ในการต้านเชื้อและความปลอดภัยต่อไป
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-บริษัท ขนส่ง จำกัด จัดรถโดยสารนำผู้ป่วยติดเชื้อ COVID-19 กลุ่มสีเขียว รักษาตัวต่อที่จังหวัดเชียงใหม่และอำนาจเจริญ
วันจันทร์ที่ 2 สิงหาคม 2564
บริษัท ขนส่ง จํากัด จัดรถโดยสารนําผู้ป่วยติดเชื้อ COVID-19 กลุ่มสีเขียว รักษาตัวต่อที่จังหวัดเชียงใหม่และอํานาจเจริญ
บขส. ร่วมสนับสนุนนโยบายกระทรวงคมนาคมและกระทรวงสาธารณสุข
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า วันที่ 2 สิงหาคม 2564 บขส. ได้รับประสานจากสถาบันการแพทย์ฉุกเฉินแห่งชาติ (สพฉ.) นํารถโดยสารไปรับผู้ป่วยติดเชื้อ COVID-19 กลุ่มสีเขียว กลับไปรักษาตัวที่จังหวัดเชียงใหม่ จํานวน 17 คน และจังหวัดอํานาจเจริญ จํานวน 17 คน โดยรถโดยสาร บขส. จะออกจากกรมการขนส่งทหารบก (บางเขน) เวลา 21.00 น. เพื่อไปส่งผู้ป่วยยังจุดหมายปลายทางต่อไป
ทั้งนี้ บขส. ได้จัดรถโดยสารไว้สําหรับปฏิบัติภารกิจดังกล่าว ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่มีข้อสั่งการให้หน่วยงานในสังกัดร่วมสนับสนุนการปฏิบัติหน้าที่ในการส่งต่อการดูแลผู้ป่วยติดเชื้อ หรือผู้ได้รับผลกระทบจากการแพร่ระบาดของเชื้อไวรัส COVID-19 ให้ได้รับความช่วยเหลือโดยเร็ว พร้อมทั้งได้เตรียมความพร้อมของรถโดยสารและพนักงานขับรถตามมาตรฐานของสาธารณสุข เพื่อป้องกันการแพร่เชื้อ ได้แก่ ปรับปรุงรถโดยสารโดยกั้นห้องโดยสารระหว่างพนักงานขับรถและห้องโดยสาร ปรับระบบปรับอากาศบนรถ นําพลาสติกมาหุ้มบริเวณเบาะโดยสาร ไม่อนุญาตให้ผู้โดยสารลงจากรถระหว่างการเดินทาง รวมทั้งให้พนักงานขับรถ เข้าอบรมกับเจ้าหน้าที่ สพฉ. เพื่อเตรียมความพร้อมในการปฏิบัติหน้าที่
บขส. พร้อมดําเนินการตามนโยบายของกระทรวงคมนาคมซึ่งร่วมกับกระทรวงสาธารณสุข ในการเป็นหน่วยงานสนับสนุน ดูแลผู้ป่วยติดเชื้อโควิดอย่างเต็มที่ เพื่อส่งผู้ป่วย COVID-19 จากกรุงเทพฯ กลับสู่ภูมิลําเนาอย่างปลอดภัย
รัฐบาลไทย-ข่าวทำเนียบรัฐบาล-AOT จัดพิธีถวายสัตย์ปฏิญาณเพื่อเป็นพนักงานที่ดีและพลังของแผ่นดินประจำปี 2565
วันจันทร์ที่ 25 กรกฎาคม 2565
AOT จัดพิธีถวายสัตย์ปฏิญาณเพื่อเป็นพนักงานที่ดีและพลังของแผ่นดินประจําปี 2565
...
บริษัท ท่าอากาศยานไทย จํากัด (มหาชน) (AOT) กระทรวงคมนาคม จัดพิธีถวายสัตย์ปฏิญาณเพื่อเป็นพนักงานที่ดีและพลังของแผ่นดิน เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2565 เพื่อแสดงความจงรักภักดีที่มีต่อสถาบันพระมหากษัตริย์ รวมถึงแสดงถึงความมุ่งมั่นแน่วแน่ที่จะปฏิบัติหน้าที่พนักงานที่ดีและพลังของแผ่นดินตามรอยพระยุคลบาท ในฐานะข้าของแผ่นดินให้เกิดประโยชน์สุขแก่ประเทศชาติ โดยมีนายนิตินัย ศิริสมรรถการ กรรมการผู้อํานวยการใหญ่ AOT เป็นประธานในพิธีฯ และกล่าวนําถวายพระพรชัยมงคลและถวายสัตย์ปฏิญาณฯ จากนั้นได้ร่วมลงนามถวายพระพร โดยมีผู้บริหารและพนักงาน AOT เข้าร่วมพิธีฯ อย่างพร้อมเพรียงกัน ณ สํานักงานใหญ่ AOT
รัฐบาลไทย-ข่าวทำเนียบรัฐบาล-สมาคมชาวนาและเกษตรกรไทย "ขอบคุณ" จุรินทร์ สร้าง "ประกันรายได้ข้าวให้ชาวนา" ชูนโยบาย "ดีที่สุด ชาวนารอด-ปลอดทุจริต และยั่งยืน"
วันพฤหัสบดีที่ 25 พฤศจิกายน 2564
สมาคมชาวนาและเกษตรกรไทย "ขอบคุณ" จุรินทร์   สร้าง "ประกันรายได้ข้าวให้ชาวนา" ชูนโยบาย "ดีที่สุด ชาวนารอด-ปลอดทุจริต และยั่งยืน"
วันที่ 25 พฤศจิกายน 2564 เวลา 10.30 น.
วันนี้ นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ มาพบปะสมาชิกสมาคมชาวนาและเกษตรกรไทย เพื่อประชุมหารือเรื่องปัจจัยการผลิตและติดตามโครงการประกันรายได้เกษตรกร ที่ชุมชนหมู่ 6 ก้าวหน้า แขวงคลอง 12 เขตหนองจอกกรุงเทพมหานคร โดยมีนายปราโมทย์ เจริญศิลป์ นายกสมาคมชาวนาและเกษตรกรไทย และคณะตัวแทนชาวนาทั่วประเทศที่มาจากทุกภาคร่วมหารือ
โดยนายปราโมทย์ เจริญศิลป์ นายกสมาคมชาวนาและเกษตรกรไทย กล่าวขอบคุณนายจุรินทร์ในฐานะผู้ดําเนินโครงการประกันรายได้เกษตรกร และบอกว่าชาวนาพอใจมาก โครงการนี้ไม่มีการทุจริตทําให้ยั่งยืนเพราะเงินที่ออกจากรัฐบาลยิงตรงเข้าเกษตรกรโดยตรง และขอขอบพระคุณด้วยที่เดินทางมาที่นาหนองจอกวันนี้ นายปราโมทย์กล่าวด้วยว่าได้ทํางานร่วมกันมาเข้าสู่ปีที่3 โครงการนี้ช่วยชาวนาได้มากในภาวะที่ราคาข้าวตกก็ยังมีการชดเชยส่วนต่างให้เกษตรกรขณะเดียวกันก็มีมาตรการเสริมเพื่อยกระดับราคาให้
ด้านนายธีรสินทร์ ธนชวโรจน์ เลขาธิการสมาคมชาวนาและเกษตรกรไทย กล่าวว่า โครงการประกันรายได้ เกษตรกรที่เข้าร่วมได้รับผลประโยชน์ โดยสมาคมชาวนาและเกษตรกรไทยขอขอบคุณรัฐบาลที่ช่วยเหลือ โครงการประกันรายได้และโครงการคู่ขนานมาอย่างต่อเนื่อง เป็นที่ยอมรับและตอบสนองความต้องการของเกษตรกรมากที่สุด จนมาถึงปีที่ 3 แม้จะมีติดขัดบางประการอยู่บ้าง แต่สมาคมฯเชื่อมั่นว่ารัฐบาลต้องฝ่าวิกฤติไปให้ได้ สืบเนื่องจากพิษภัยทั้งโควิดและเศรษฐกิจโลกกดดันราคาสินค้าเกษตร ดันต้นทุนการผลิตสูงขึ้น ดังนั้นจึงขอบคุณท่านรองนายกฯจุรินทร์ที่เข้ามารับฟังและช่วยผลักดันโครงการประกันรายได้ข้าวและมาตรการคู่ขนานให้มีความพัฒนามากขึ้น จากนั้นเลขาสมาคมชาวนาและเกษตรกรไทยได้นําข้อสรุปจากชาวนาในเครือข่ายของสมาคมยื่นให้รองนายกรัฐมนตรีซึ่งเป็นเรื่องเกี่ยวกับข้อเสนอทางด้านมาตรการเสริมทั้งการดูแลคูปองลดราคาปุ๋ย การใช้คูปองช่วยด้านราคาน้ํามันสําหรับเกษตรกรรม เรื่องพัฒนาพันธุ์ข้าว การเพิ่มผลิตภัณฑ์ข้าวเปลือกไปใช้เป็นอาหารสัตว์และอื่นๆ
จากนั้น รองนายกรัฐมนตรีและรัฐมนตรีว่าการกระทรวงพาณิชย์ นายจุรินทร์ ได้เปิดเผยต่อชาวนาว่ามีข่าวดีสัปดาห์หน้าที่ในการประชุมคณะรัฐมนตรีอังคารหน้านี้ จะได้เคาะเกี่ยวกับงบประมาณดูแลเกษตรกรเพิ่มเติมโดยหลังจากจ่ายส่วนต่างไป 2 งวดและงวด 3 บางส่วนไปแล้ว จากนั้นในส่วนที่เหลือเมื่อราคาข้าวยังไม่ขึ้น ทางรัฐบาลได้มีการเพิ่มเพดานด้านการเงินการคลังมาตรา 28 ทั้งนี้เพื่อช่วยชาวนาและเกษตรกร อย่างไรก็ตามรัฐบาลเดินหน้านโยบายและต้องได้การชดเชยส่วนต่างตามที่นโยบายรัฐบาลดําเนินมาและเดินหน้าต่อไปในปีที่ 3 และโครงการประกันรายได้เกษตรกรนั้นราคาพืชผลเกษตรตัวอื่นดีหมด เช่น ผลไม้ราคาดีมาก ส่วนยางพารา ข้าวโพด ปาล์มน้ํามัน มันสําปะหลังไม่ต้องจ่ายเงินชดเชยส่วนต่าง เพราะราคาเกินจากรายได้ที่ประกันไว้แล้วไม่เป็นภาระงบประมาณ เพราะกระทรวงพาณิชย์กับกระทรวงเกษตรจับมือกันผลักดันการส่งออกสินค้าเกษตรเพื่อยกระดับราคาดังนั้น จึงมีเฉพาะข้าวอย่างเดียวในขอบแรกของปีนี้ที่ต้องช่วย
รัฐบาลไทย-ข่าวทำเนียบรัฐบาล-นายกรัฐมนตรีสั่งเร่งสำรวจความเสียหายในพื้นที่อุทกภัย เพื่อช่วยเหลือประชาชนโดยเร็ว ยืนยันรัฐบาลพร้อมจัดสรรงบประมาณเยียวยา
วันจันทร์ที่ 25 ตุลาคม 2564
นายกรัฐมนตรีสั่งเร่งสํารวจความเสียหายในพื้นที่อุทกภัย เพื่อช่วยเหลือประชาชนโดยเร็ว ยืนยันรัฐบาลพร้อมจัดสรรงบประมาณเยียวยา
นายกรัฐมนตรีสั่งเร่งสํารวจความเสียหายในพื้นที่อุทกภัย เพื่อช่วยเหลือประชาชนโดยเร็ว ยืนยันรัฐบาลพร้อมจัดสรรงบประมาณเยียวยา
(25 ตุลาคม 2564) นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มอบหมายฝ่ายปกครอง ทหาร และหน่วยงานที่เกี่ยวข้อง สํารวจความเสียหายที่เกิดขึ้นจากอุทกภัย หลังหลายพื้นที่น้ําลดลง เพื่อเร่งช่วยเหลือเยียวยาประชาชนที่ได้รับความเสียหายทางบ้านเรือน ทรัพย์สิน ที่ทํากิน และสัตว์เลี้ยง ตามระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. 2562 และเยียวยาเกษตรที่ได้รับผลกระทบจากน้ําท่วมไร่-นา ตามหลักเกณฑ์วิธีปฏิบัติปลีกย่อยเกี่ยวกับการให้ความช่วยเหลือด้านการเกษตรผู้ประสบภัยพิบัติกรณีฉุกเฉิน พ.ศ. 2564
โฆษกประจําสํานักนายกรัฐมนตรี กล่าวว่า นายกรัฐมนตรีแสดงความเป็นห่วงและไม่นิ่งนอนใจกับความเสียหายที่เกิดขึ้น ขอให้หน่วยงานที่เกี่ยวข้องเร่งระบายน้ําที่ท่วมขัง ซึ่งเป็นการดําเนินการตามพระราโชบายของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ที่ทรงห่วงใยราษฎรที่ประสบปัญหาอุทกภัย
“นายกรัฐมนตรีให้ฝ่ายปกครอง ฝ่ายความมั่นคง และหน่วยงานที่เกี่ยวข้องเร่งเข้าไปสํารวจความเสียหายในพื้นที่ให้เป็นไปตามระเบียบทางราชการ และเร่งซ่อมแซม พื้นที่ สถานที่สาธารณะ เพี่อให้ประชาชนสามารถกลับมาดําเนินชีวิตและทํามาหากินตามปกติให้ได้เร็วที่สุดโดยรัฐบาลพร้อมจัดสรรงบประมาณเพิ่มเติมเพื่อเยียวยาประชาชนที่ได้รับความเดือดร้อน” นายธนกรฯ กล่าว
........................
รัฐบาลไทย-ข่าวทำเนียบรัฐบาล-ครม. ลดอัตราอากรศุลกากรที่นั่งนิรภัยสำหรับเด็ก (Car seat) ถึง 31 ธันวาคม 66 บรรเทาค่าใช้จ่าย ส่งเสริมการใช้ที่นั่งนิรภัยสำหรับเด็ก
วันอังคารที่ 28 มิถุนายน 2565
ครม. ลดอัตราอากรศุลกากรที่นั่งนิรภัยสําหรับเด็ก (Car seat) ถึง 31 ธันวาคม 66 บรรเทาค่าใช้จ่าย  ส่งเสริมการใช้ที่นั่งนิรภัยสําหรับเด็ก
ครม. ลดอัตราอากรศุลกากรที่นั่งนิรภัยสําหรับเด็ก (Car seat) ถึง 31 ธันวาคม 66 บรรเทาค่าใช้จ่าย ส่งเสริมการใช้ที่นั่งนิรภัยสําหรับเด็กและเป็นการปฏิบัติตามกฎหมายพระราชบัญญัติจราจรทางบกฉบับที่ 13
วันที่ 28 มิถุนายน 2565 นายธนกร วังบุญคงชนะ โฆษกประจําสํานักนายกรัฐมนตรี แถลงมติคณะรัฐมนตรี เห็นชอบยกเว้นอากรสําหรับที่นั่งนิรภัยสําหรับเด็ก (Car seat) เฉพาะที่นั่งนิรภัยสําหรับเด็กนําเข้า ตามร่างประกาศกระทรวงการคลัง ลดอัตราอากร และยกเว้นศุลกากร ตามมาตรา 12 แห่งพระราชกําหนดพิกัดอัตราศุลกากร พ.ศ. 2530 (ฉบับที่ ..)
โดยให้มีผลตั้งแต่วันถัดจากวันที่ประกาศในราชกิจจานุเบกษา จนถึงวันที่ 31 ธันวาคม 2566
สาระสําคัญ ร่างประกาศกระทรวงการคลัง กําหนดยกเว้นอากร สําหรับที่นั่งนิรภัยสําหรับเด็ก (Car seat) เฉพาะที่นั่งนิรภัยสําหรับเด็กนําเข้ามาโดยให้ยกเว้นอากรถึงวันที่ 31 ธันวาคม 2566 โดยให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป และตั้งแต่วันที่ 1 มกราคม 2567 เป็นต้นไป จึงให้จัดเก็บอัตราอากรร้อยละ 20 ตามเดิม ทั้งนี้ เพื่อช่วยบรรเทาภาระค่าใช้จ่ายของประชาชน สนับสนุนด้านความปลอดภัยในชีวิตและร่างกายของประชาชน ส่งเสริมให้เกิดการใช้ที่นั่งนิรภัยสําหรับเด็กและเป็นการปฏิบัติตามกฎหมายพระราชบัญญัติจราจรทางบกฉบับที่ 13 ซึ่งจะมีผลบังคับใช้ตั้งแต่วันที่ 4 กันยายน 65
โฆษกประจําสํานักนายกรัฐมนตรี ยังกล่าวเพิ่มเติมว่า ปัจจุบันตลาดที่นั่งนิรภัยสําหรับเด็กส่วนใหญ่ เป็นการนําเข้าจากต่างประเทศ และยังมีผู้ประกอบการไทยที่ผลิตที่นั่งนิรภัยสําหรับเด็กจํานวนน้อย เนื่องจากปริมาณความต้องการใช้ที่นั่งนิรภัยสําหรับเด็กในประเทศที่ผ่านมามีจํานวนไม่มากพอ ที่จะทําให้ผู้ประกอบการมีการลงทุน อย่างไรก็ตาม สภาอุตสาหกรรมแห่งประเทศไทย เห็นว่า การลดอัตราอากรขาเข้าสําหรับที่นั่งนิรภัยสําหรับเด็กเป็นระยะเวลา 1 ปี เพื่อสนับสนุนการลดราคาให้กับผู้บริโภค ประกอบกับการบังคับใช้พระราชบัญญัติจราจรทางบก ฉบับที่ 13 พ.ศ. 2565 คาดการณ์ว่าจะมีปริมาณความต้องการใช้ในประเทศสูงขึ้น จะทําให้ผู้ประกอบการไทยมีศักยภาพในการผลิตที่นั่งนิรภัยสําหรับเด็ก อาจสนใจที่จะลงทุนผลิตที่นั่งนิรภัยสําหรับเด็กในประเทศเพิ่มมากขึ้น
รัฐบาลไทย-ข่าวทำเนียบรัฐบาล-ข่าวนายกรัฐมนตรีเผยแพร่ผ่านเฟสบุ๊คไทยคู่ฟ้า
วันอังคารที่ 7 มิถุนายน 2565
ข่าวนายกรัฐมนตรีเผยแพร่ผ่านเฟสบุ๊คไทยคู่ฟ้า
การลงพื้นที่จังหวัดภูเก็ต เมื่อวันที่ 6 มิถุนายน 2565
นายกฯ ติดตามความก้าวหน้า “การจัดการศึกษา จ.ภูเก็ต” รัฐผนึกกําลังเอกชน ร่วมขับเคลื่อนเศรษฐกิจ - การท่องเที่ยว
นายกฯ เปิดสัมมนา Thailand Tourism Congress 2022 ชูกลยุทธ์ “SMILES” สร้างท่องเที่ยวเชิงคุณภาพ กระจายรายได้สู่ประชาชน พร้อมขอบคุณทุกภาคส่วนร่วมขับเคลื่อน Phuket Sandbox
รัฐบาลไทย-ข่าวทำเนียบรัฐบาล-ครม.เห็นชอบการจัดทำเหรียญเฉลิมพระเกียรติสมเด็จพระนางเจ้าสิริกิติ์ฯ เนื่องในโอกาสพระราชพิธีมหามงคลเฉลิมพระชนมพรรษา 90 พรรษา 12 สิงหาคม 2565
วันอังคารที่ 12 กรกฎาคม 2565
ครม.เห็นชอบการจัดทําเหรียญเฉลิมพระเกียรติสมเด็จพระนางเจ้าสิริกิติ์ฯ เนื่องในโอกาสพระราชพิธีมหามงคลเฉลิมพระชนมพรรษา 90 พรรษา 12 สิงหาคม 2565
ครม.เห็นชอบการจัดทําเหรียญเฉลิมพระเกียรติสมเด็จพระนางเจ้าสิริกิติ์ฯ เนื่องในโอกาสพระราชพิธีมหามงคลเฉลิมพระชนมพรรษา 90 พรรษา 12 สิงหาคม 2565
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี (ครม.) เมื่อวันที่ 12 ก.ค. 2565 ได้เห็นชอบการจัดทําเหรียญเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในโอกาสพระราชพิธีมหามงคลเฉลิมพระชนมพรรษา 90 พรรษา 12 สิงหาคม 2565 ตามที่กระทรวงการคลังเสนอ
ทั้งนี้ เพื่อเป็นการเฉลิมพระเกียรติและน้อมสํานึกในพระมหากรุณาธิคุณอย่างหาที่สุดมิได้ ที่พระองค์ทรงเป็นแม่ของแผ่นดิน มีพระคุณอันประเสริฐยิ่งของราษฎร ทรงเป็นศูนย์รวมของราษฎรทั้งแผ่นดินและทรงปฏิบัติพระราชกรณียกิจนานัปการ เพื่อประโยชน์สุขของราษฎรและความอุดมสมบูรณ์แก่แผนดินตลอดมา ตลอดจนการส่งเสริมศิลปาชีพในงานหัตถศิลป์หลากหลายแขนงก่อให้เกิดการทํานุบํารุง สืบทอดงานศิลปะอย่างเข้มข้นและต่อเนื่องจนศิลปะไทยอันเป็นเอกลักษณ์หนึ่งของชาติสร้างชื่อเสียงไปยังนานาประเทศ และเป็นการยกฐานะความเป็นอยู่ของประชาชนชาวไทย
น.ส.ไตรศุลี กล่าวว่า กรมธนารักษ์ กระทรวงการคลัง จะดําเนินการจัดทําเหรียญชนิดบุรุษ และสตรี จํานวนไม่เกิน 300,000 เหรียญ โดยลักษณะเหรียญจะเป็นเหรียญกลม ส่วนผสมเงินร้อยละ 92.5 และทองแดงร้อยละ 7.5 เส้นผ่าศูนย์กลาง 32 มิลลิเมตร น้ําหนักเหรียญ 23 กรัม
สําหรับลวดลายนั้น ด้านหน้า กลางเหรียญมีพระรูปสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงกุณฑลเพชร ทรงฉลองพระองค์ชุดไทย ทรงผ้าทรงสะพักประจําเครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ เฉวียงพระอังสา ทรงสายสร้อยมหาจักรี ดาราจักรี และสายสะพายจักรี พระอังสาเบื้องซ้ายประดับดวงตราปฐมจุลจอมเกล้าและเหรียญรัตนาภรณ์ รัชกาลที่9 ชั้นที่1 ภายในวงขอบเหรียญเบื้องล่าง มีข้อความว่า "สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง"
ส่วนด้านหลัง กลางเหรียญมีอักษรพระนามาภิไธย "ส.ก." อยู่ภายใต้พระมหามงกุฎ ภายในวงขอบเหรียญเบื้องล่างมีข้อความว่า "เฉลิมพระชนมพรรษา ๙๐ พรรษา ๑๒ สิงหาคม ๒๕๖๕"
บริเวณขอบนอกเหรียญ ด้านหน้าเบื้องบนมีอักษรพระนามาภิไธย "ส.ก." อยู่ภายใต้พระมหามงกุฎ ด้านหลังขอบนอกเหรียญมีห่วงสําหรับบุรุษใช้ห้อยกับแพรแถบ กว้าง 32 มิลลิเมตร สําหรับสตรีใช้ห้อยกับแพรแถบดังกล่าว แต่ผูกเป็นรูปแมลงปอ
สําหรับความหมายของผ้าแพรแถบซึ่งมีความกว้าง 32 มิลลิเมตรนั้น พื้นแพรแถบสีฟ้าอันเป็นสีประจําวันพระราชสมภพ มีริ้วสีขาว หมายถึงน้ําพระราชหฤทัยอันบริสุทธิ์ผุดผ่อง เปี่ยมไปด้วยพระมหากรุณาธิคุณที่แผ่ไพศาลไปยังพสกนิกร และมีริ้วสีน้ําเงิน หมายถึงสีประจําสถาบันพระมหากษัตริย์
น.ส.ไตรศุลี กล่าวว่า กรมธนารักษ์ จะเริ่มจําหน่ายจ่ายแจกแก่ข้าราชการ ทหาร ตํารวจ พ่อค้าและประชาชนทั่วไปตั้งแต่วันที่พระราชกฤษฎีกาที่ออกตามความในพระราชบัญญัติว่าด้วยเหรียญเฉลิมพระเกียรติและเหรียญที่ระลึก พ.ศ. 2548 ประกาศในราชกิจจานุเบกษาแล้ว สําหรับราคาเหรียญนั้น ทั้งชนิดบุรุษและสตรี จําหน่ายในราคา 1,600 บาท
รัฐบาลไทย-ข่าวทำเนียบรัฐบาล-ครม. เคาะ ! มาตรการภาษี ยกเว้นภาษีเงินได้นิติบุคคล 2 เท่า สนับสนุนการจัดสัมมนา นิทรรศการ งานแสดงสินค้า ภายในประเทศ ถึงสิ้นปีนี้
วันอังคารที่ 12 กรกฎาคม 2565
ครม. เคาะ ! มาตรการภาษี ยกเว้นภาษีเงินได้นิติบุคคล 2 เท่า สนับสนุนการจัดสัมมนา นิทรรศการ งานแสดงสินค้า ภายในประเทศ ถึงสิ้นปีนี้
ครม. เคาะ ! มาตรการภาษี ยกเว้นภาษีเงินได้นิติบุคคล 2 เท่า สนับสนุนการจัดสัมมนา นิทรรศการ งานแสดงสินค้า ภายในประเทศ ถึงสิ้นปีนี้
วันที่ 12 กรกฎาคม 2565 นายธนกรวังบุญคงชนะ โฆษกประจําสํานักนายกรัฐมนตรี แถลงมติคณะรัฐมนตรี เห็นชอบร่าง พ.ร.ฎ2 ฉบับ โดยเป็นมาตรการภาษีเพื่อสนับสนุนการจัดอบรมสัมมนาภายในประเทศ จัดนิทรรศการ งานแสดงสินค้าภายในประเทศ โดยให้ยกเว้นภาษีเงินได้นิติบุคคลได้ 2 เท่า ของที่จ่ายจริง ตั้งแต่ 15 ก.ค. - 31ธ.ค. 65
สาระสําคัญของร่าง พ.ร.ฎ ฯ ทั้ง 2 ฉบับ ดังนี้
1) ร่าง พ.ร.ฎ. ออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... กําหนดยกเว้นภาษีเงินได้นิติบุคคล เป็นจํานวน 2 เท่าของที่จ่ายจริง สําหรับการอบรมสัมมนาที่จัดในจังหวัดท่องเที่ยวรอง หรือพื้นที่ท่องเที่ยวอื่นๆ ที่อธิบดีกรมสรรพากรประกาศกําหนด และยกเว้นภาษีเงินได้นิติบุคคลจํานวน 1.5 เท่า สําหรับการอบรมสัมมนาในพื้นที่อื่นๆ สําหรับรายจ่ายที่จ่ายไปตั้งแต่ วันที่ 15 ก.ค. - 31 ธ.ค. 65 ทั้งนี้ เพื่อกระตุ้นการท่องเที่ยวและเศรษฐกิจภายในประเทศ สนับสนุนห่วงโซ่อุปทานการท่องเที่ยว และสนับสนุนการบริโภคและส่งเสริมการจ้างงาน รวมทั้งยังช่วยสนับสนุนการจัดนิทรรศการและงานแสดงสินค้าภายในประเทศด้วย
2) ร่าง พ.ร.ฎ. ออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... กําหนดยกเว้นภาษีเงินได้นิติบุคคล เป็นจํานวน 2 เท่าของที่จ่ายจริง ให้แก่บริษัทหรือห้างหุ้นส่วนนิติบุคคล สําหรับที่ใช้จ่ายเป็นค่าเช่าพื้นที่หรือค่าบริการในการเข้าร่วมงานออกร้าน งานนิทรรศการ หรือ การแสดงสินค้าภายในประเทศ โดยต้องมีหนังสือรับรองจากผู้จัดว่าได้เข้าร่วมงานจริง สําหรับรายจ่ายที่จ่ายไปตั้งแต่ วันที่ 15 ก.ค. - 31 ธ.ค. 65
โฆษกประจําสํานักนายกรัฐมนตรี กล่าวเพิ่มเติมว่า เพื่อเป็นการกระตุ้นเศรษฐกิจและฟื้นฟูอุตสาหกรรมการท่องเที่ยวอย่างต่อเนื่อง และเป็นไปตามมติ ครม. เมื่อวันที่ 21 มิ.ย. 65 ที่เคยเห็นชอบมาตรการเร่งด่วนเพื่อช่วยเหลือประชาชนและภาคธุรกิจจากสถานการณ์ราคาพลังงาน ซึ่งคาดว่า จะมีบริษัทหรือห้างหุ้นส่วนนิติบุคคลใช้สิทธิประโยชน์ทางภาษี จาก 2 ร่าง พ.ร.ฎ. ดังกล่าว รวมแล้วประมาณ 7,750 ราย โดยรัฐจะสูญเสียรายได้ภาษีเงินได้นิติบุคคล เพียง 455 ล้านบาท แต่สามารถช่วยเอกชนลดค่าใช้จ่ายทางภาษีเงินได้นิติบุคคลจากเงินได้ถึง 2,275 ล้านบาท
รัฐบาลไทย-ข่าวทำเนียบรัฐบาล-ครม.เคาะ ปรับแก้กฎกระทรวงขอสัญชาติไทย ต่างด้าวต้องผ่านการทดสอบภาษาไทย
วันอังคารที่ 11 มกราคม 2565
ครม.เคาะ ปรับแก้กฎกระทรวงขอสัญชาติไทย ต่างด้าวต้องผ่านการทดสอบภาษาไทย
ครม.เคาะ ปรับแก้กฎกระทรวงขอสัญชาติไทย ต่างด้าวต้องผ่านการทดสอบภาษาไทย
วันที่ 11 มกราคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 11 มกราคม 2565 ว่า ครม.อนุมัติร่างกฎกระทรวงกําหนดหลักเกณฑ์ วิธีการ แบบการขอสัญชาติไทย การแปลงสัญชาติเป็นไทย การสละสัญชาติไทย การกลับคืนสัญชาติไทย และค่าธรรมเนียม พ.ศ. .... ตามที่กระทรวงมหาดไทยเสนอ ซึ่งเป็นการปรับปรุงกฎกระทรวง พ.ศ.2510 ออกตามความในพระราชบัญญัติสัญชาติ พ.ศ.2508 เพื่อให้สอดคล้องกับสภาวการณ์ปัจจุบันและทําให้การบังคับใช้กฎหมายเป็นไปอย่างมีประสิทธิภาพ โดยมีสาระสําคัญดังนี้
1.กําหนดสถานที่ยื่นคําขอมีสัญชาติไทย การขอแปลงสัญชาติเป็นไทย การขอกลับคืนสัญชาติไทย และการขอสละสัญชาติไทย ดังนี้ 1)ผู้มีชื่อตามทะเบียนราษฎรในเขตกรุงเทพมหานคร ให้ยื่นคําขอที่กรมการปกครอง 2)ผู้มีชื่ออยู่ในจังหวัดอื่นนอกเขตกรุงเทพมหานคร ให้ยื่นคําขอที่จังหวัด 3)ผู้มีภูมิลําเนาอยู่ต่างประเทศ ให้ยื่นคําขอที่สถานเอกอัครราชทูตหรือสถานกงสุลใหญ่
2.กําหนดเอกสารหลักฐานประกอบการยื่นคําขอ ดังนี้ 1)หญิงต่างด้าวขอมีสัญชาติไทยตามสามี ให้ยื่นคําตามแบบ สช.1 พร้อมหลักฐาน เช่น บัตรประจําตัว ใบสําคัญการสมรส รูปถ่าย 2)คนต่างด้าวขอแปลงสัญชาติเป็นไทย ให้ยื่นคําขอตามแบบ สช.2 พร้อมหลักฐาน เช่น บัตรประจําตัว รูปถ่าย หลักฐานการประกอบอาชีพ หลักฐานการศึกษา 3)ขอแปลงสัญชาติเป็นไทยให้แก่คนต่างด้าวที่เป็นคนไร้ความสามารถ ผู้เยาว์ หรือเป็นบุตรบุญธรรมของคนสัญชาติไทย ให้ยื่นคําขอตามแบบ สช.3 พร้อมหลักฐาน เช่น สําเนาคําสั่งของศาลแต่งตั้งให้เป็นผู้อนุบาล หลักฐานของคนไร้ความสามารถ
3.กําหนดระยะเวลาในการพิจารณาและตรวจสอบคุณสมบัติ ต้องดําเนินการให้แล้วเสร็จภายใน 90 วัน กรณีที่ยื่นต่างประเทศ ต้องดําเนินการให้แล้วเสร็จภายใน 120 วัน ทั้งนี้ เจ้าหน้าที่สามารถขอขยายระยะเวลาได้อีกครั้งละไม่เกิน 30 วัน แต่ไม่เกิน 2 ครั้ง และต้องมีเหตุผลจําเป็นเท่านั้น จากเดิมที่ไม่กําหนดระยะเวลาการพิจารณาและการตรวจสอบคุณสมบัติ
4.กําหนดให้คนต่างด้าวที่ขอแปลงสัญชาติเป็นไทย จะต้องมีความรู้ภาษาไทย ต้องพูดและฟังภาษาไทยเข้าใจได้ โดยต้องผ่านการทดสอบจากคณะอนุกรรมการที่แต่งตั้งโดยคณะกรรมการกลั่นกรองเกี่ยวกับสัญชาติ หรือมีหนังสือรับรองจากสถานศึกษาที่ได้รับการรับรองจากกระทรวงศึกษาธิการ แสดงว่าเป็นผู้การศึกษาเล่าเรียนสถานศึกษาในประเทศไทย ไม่ต่ํากว่าระดับประถมศึกษา จากเดิมที่กําหนดให้จะต้องมีความรู้ภาษาไทย พูดภาษาไทย และฟังไทยเข้าใจได้เท่านั้น
5.กําหนดค่าธรรมเนียม เช่น 1)คําขอแปลงสัญชาติเป็นไทย ครั้งละ 10,000 บาท (เดิม 5,000 บาท) 2)คําขอแปลงสัญชาติเป็นไทย สําหรับบุตรที่ยังไม่บรรลุนิติภาวะของผู้แปลงสัญชาติเป็นคนไทย ครั้งละ 5,000 บาท (เดิม 2,500 บาท) 3)หนังสือสําคัญการแปลงสัญชาติเป็นไทย ฉบับละ 1,000 บาท (เดิม 500 บาท) 4)คําขอกลับคืนสัญชาติไทย ครั้งละ 2,000 บาท (เดิม 1,000 บาท)
................................
รัฐบาลไทย-ข่าวทำเนียบรัฐบาล-รัฐบาลพัฒนาสมุนไพรไทยส่งออกแล้วกว่า 1.2 หมื่นล้านบาท
วันอังคารที่ 23 สิงหาคม 2565
รัฐบาลพัฒนาสมุนไพรไทยส่งออกแล้วกว่า 1.2 หมื่นล้านบาท
วันอังคารที่ 23 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลขับเคลื่อนการพัฒนาสมุนไพรไทย ภายใต้แผนแม่บทแห่งชาติว่าด้วยการพัฒนาสมุนไพรไทย ฉบับที่ 1 พ.ศ. 2560-2565 ส่งผลให้ประเทศไทยส่งออกวัตถุดิบและผลิตภัณฑ์สมุนไพรได้เป็นอันดับ 1 ของภูมิภาคเอเชียตะวันออกเฉียงใต้ คิดเป็นมูลค่ารวมกว่า 12,211 ล้านบาท มีผลการดําเนินงานที่โดดเด่น เช่น ให้ความรู้ด้าน GAP และ Organic สมุนไพรแก่เกษตรกร เกิดพื้นที่ปลูกที่ได้มาตรฐานกว่า 67,000 ไร่ มีการจับคู่ธุรกิจและตลาดกลางวัตถุดิบ พัฒนาอุตสาหกรรมสมุนไพรไทยโดยยกระดับสถานประกอบการกว่า 377 แห่ง ขยายช่องทางตลาดทั้งในและต่างประเทศ ส่งเสริมการวิจัยจนมีผลงานกว่า 141 โครงการ ต่อยอดสมุนไพรแชมเปี้ยน 12 รายการ ตลอดจนพัฒนา 14 จังหวัดให้เป็นเมืองสมุนไพรแบบครบวงจร
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เปิดไทม์ไลน์ ! เงินเข้าบัตรสวัสดิการแห่งรัฐ บางอย่าง ถอนเป็นเงินสด - สะสมในเดือนถัดไปได้
วันศุกร์ที่ 1 กรกฎาคม 2565
เปิดไทม์ไลน์ ! เงินเข้าบัตรสวัสดิการแห่งรัฐ บางอย่าง ถอนเป็นเงินสด - สะสมในเดือนถัดไปได้
.....
กําหนดการโอนค่าใช้จ่ายต่าง ๆ เข้าบัตรสวัสดิการแห่งรัฐ เพื่อบรรเทาภาระค่าครองชีพให้แก่ผู้มีรายได้น้อย ตั้งแต่เดือน ก.ค.65 เป็นต้นไป มีดังนี้
.
ทุกวันที่ 1 ของเดือน
- วงเงินซื้อสินค้า 200 และ 300 บาท
- ส่วนลดก๊าซหุงต้ม 100 บาท/คน/3เดือน (ก.ค.-ก.ย.65)
- ค่าเดินทาง (รถทัวร์/รถไฟ/รถเมล์ และ รถไฟฟ้า) อย่างละ 500 บาท/เดือน
ถอนและสะสมไม่ได้
.
ทุกวันที่ 15 ของเดือน
-ค่ายังชีพผู้สูงอายุรายได้น้อย 50 และ 100 บาท/เดือน
รับสิทธิ ต.ค.64 - ก.ค.65 โอนช่วง เม.ย.-ก.ย.65
ถอนเป็นเงินสดและสะสมได้
.
ทุกวันที่ 18 ของเดือน
- เงินคืนค่าไฟ ไม่เกิน 315 บาท/ครัวเรือน/เดือน
- เงินคืนค่าน้ํา ไม่เกิน 100 บาท/ครัวเรือน/เดือน (ใช้ไม่เกิน 315 บาท)
ถอนเป็นเงินสดและสะสมได้
.
ทุกวันที่ 22 ของเดือน
เงินเพิ่มเบี้ยความพิการ 200 บาท/เดือน
ถอนเป็นเงินสดและสะสมได้
.
อ่านเพิ่มเติม คลิก >> https://www.thaigov.go.th/news/contents/details/56393
.
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-พาณิชย์ปรับจริง! เอาผิด 57 ร้านค้าออนไลน์ขายของไม่บอกราคา พร้อมปิดกั้น 766 โพสต์ที่ทำผิดกฎหมาย
วันพุธที่ 3 สิงหาคม 2565
พาณิชย์ปรับจริง! เอาผิด 57 ร้านค้าออนไลน์ขายของไม่บอกราคา พร้อมปิดกั้น 766 โพสต์ที่ทําผิดกฎหมาย
.....
กระทรวงพาณิชย์ เผยข้อมูลการตรวจสอบเรื่องร้องเรียนเกี่ยวกับการจําหน่ายสินค้าออนไลน์ในปี 65 (ตั้งแต่ ม.ค. - ก.ค. 65) มีจํานวน 837 ราย ผ่านการตรวจสอบแล้ว 623 ราย พบว่าเป็นการกระทําผิดตาม พ.ร.บ.ว่าด้วยราคาสินค้าและบริการ พ.ศ. 2542 ในข้อหาไม่แสดงราคาจําหน่ายสินค้าจํานวน 57 ราย ซึ่งกรมการค้าภายในได้เปรียบเทียบปรับทุกรายแล้ว โดยมีโทษปรับไม่เกิน 10,000 บาท ส่วนใหญ่เป็นการจําหน่ายสินค้าประเภทเสื้อผ้าและรองเท้าแฟชั่น
.
นอกจากนี้ ยังได้ร่วมกับบริษัท Meta Platform, Inc. ผู้ให้บริการ Facebook และ Instagram เพื่อส่งข้อมูลโพสต์จําหน่ายสินค้าผ่าน Facebook ที่เข้าข่ายกระทําผิดกฎหมายให้ดําเนินการปิดกั้นเนื้อหาโพสต์ดังกล่าว โดยตั้งแต่เดือน ม.ค. – ก.ค. 65 ได้ทําการปิดกั้นเนื้อหาโพสต์ที่เข้าข่ายกระทําผิดกฎหมายไปแล้ว 766 โพสต์ จาก 37 เพจ ซึ่งโพสต์ที่ถูกปิดกั้นเนื้อหาแล้ว จะไม่สามารถเปิดดูโพสต์ในประเทศไทยได้อีกต่อไป
.
พร้อมเน้นย้ําให้ผู้ประกอบการจําหน่ายสินค้าออนไลน์ปฏิบัติตามกฎหมายอย่างเคร่งครัด หากประชาชนพบเห็นการขายสินค้าออนไลน์โดยไม่แสดงราคา หรือให้อินบ็อกซ์ หรือแอดไลน์สอบถามราคาจะเข้าข่ายการไม่แสดงราคาด้วย สามารถแจ้งเบาะแสได้ที่ สายด่วนกรมการค้าภายใน โทร.1569 หรือเว็บไซต์ www.dit.go.th
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมการจัดหางาน ชะลอจัดส่งแรงงานไทยไปรัสเซีย หวั่นได้รับอันตราย
วันพฤหัสบดีที่ 10 มีนาคม 2565
กรมการจัดหางาน ชะลอจัดส่งแรงงานไทยไปรัสเซีย หวั่นได้รับอันตราย
อธิบดีกรมการจัดหางาน ชะลอการจัดส่งแรงงานไทยไปรัสเซียจนกว่าสถานการณ์ความตึงเครียดระหว่างยูเครนและรัสเซียจะคลี่คลาย
นายไพโรจน์ โชติกเสถียร อธิบดีกรมการจัดหางาน เผย เนื่องจากสถานการณ์ความตึงเครียดระหว่างยูเครนและรัสเซียยังคงมีความรุนแรงอย่างต่อเนื่อง และได้มีการประกาศปิดน่านฟ้ารัสเซีย โดยห้ามสายการบินต่างชาติจากสหภาพยุโรป (European Union: EU) และพันธมิตรที่ประกาศคว่ําบาตรรัสเซียบินผ่าน ส่งผลให้สายการบินพันธมิตรตะวันตกมีความจําเป็นต้องเปลี่ยนแปลงเส้นทางการบินมายังเอเชียใหม่ทั้งหมด ทําให้ต้องเพิ่มทั้งเวลาเดินทาง เพิ่มค่าโดยสาร เพิ่มเชื้อเพลิง เพิ่มจุดพักเครื่อง รวมถึงต้องปรับตารางการบิน หากมีแรงงานไทยเดินทางเข้าไปทํางานในรัสเซียขณะนี้ อาจได้รับอันตรายจากสถานการณ์ดังกล่าว รวมทั้งมีค่าใช้จ่ายที่เพิ่มขึ้น จึงให้ชะลอการจัดส่งแรงงานไทยไปทํางานในสหพันธรัฐรัสเซียทุกประเภทการเดินทางจนกว่าสถานการณ์จะคลี่คลาย
“ท่านรัฐมนตรีสุชาติ ห่วงใยและให้ความสําคัญกับการส่งเสริมแรงงานไทยไปทํางานต่างประเทศ เพราะนอกจากจะเป็นการสร้างรายได้เลี้ยงดูตนเองและครอบครัว ยังเป็นการพัฒนาต่อยอดทักษะเพื่อนํากลับมาพัฒนาประเทศต่อไป ซึ่งแรงงานไทยในต่างประเทศถือเป็นอีกหนึ่งปัจจัยสําคัญในการขับเคลื่อนเศรษฐกิจ เพราะเป็นการนํารายได้เข้ามาในประเทศ อย่างไรก็ตาม ความปลอดภัยของแรงงานไทยที่ไปทํางานต่างประเทศเป็นสิ่งที่สําคัญที่สุด โดยเฉพาะท่ามกลางสถานการณ์ความตึงเครียดระหว่างยูเครนและรัสเซีย การเดินทางเข้าไปทํางานในรัสเซียในช่วงนี้อาจได้รับอันตราย จึงชะลอการจัดส่งแรงงานไทยไปก่อน จนกว่าเหตุการณ์จะคลี่คลาย” อธิบดีกรมการจัดหางาน กล่าว
นายไพโรจน์ฯ แจ้งว่า ขณะนี้คาดว่ามีแรงงานไทยยังทํางานอยู่ในประเทศสหพันธรัฐรัสเซียโดยการเดินทางด้วยตนเอง จํานวน 387 คน นายจ้างพาไปทํางาน จํานวน 2 คน และ Re-entry จํานวน 52 คน รวม 441 คน โดยอยู่ในเมืองต่างๆ ได้แก่ Moscow, Belgorod, Petrogradsky District, Bryansk, Krasnoselsky District, Murmansk Oblast, Novosibirsk Oblast, Svobodniy, Tomsk Oblast และเมืองอื่นๆ โดยเป็นแรงงานที่สมัครสมาชิกกองทุนเพื่อช่วยเหลือคนหางานไปทํางานในต่างประเทศ จํานวน 406 คน กรณีที่แรงงานเป็นสมาชิกกองทุนฯหากประสบอันตราย ประสบปัญหาจากภัยสงคราม โรคระบาด หรือประสบปัญหาต่างๆ ในต่างประเทศ จะได้รับการเยียวยาและสิทธิประโยชน์จากกองทุนฯ ด้วย
สําหรับผู้ที่สนใจจะไปทํางานต่างประเทศ สามารถติดตามข่าวสารการประกาศรับสมัครได้ที่เว็บไซต์กองบริหารแรงงานไทยไปต่างประเทศ www.doe.go.th/overseas หรือติดต่อสํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 - 10 หรือสอบถามสายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร.1694
รัฐบาลไทย-ข่าวทำเนียบรัฐบาล-อธิบดีกรมท่าอากาศยาน กระทรวงคมนาคม ลงพื้นที่ตรวจความพร้อมเพื่อรองรับนักท่องเที่ยวต่างประเทศ
วันจันทร์ที่ 21 มิถุนายน 2564
อธิบดีกรมท่าอากาศยาน กระทรวงคมนาคม ลงพื้นที่ตรวจความพร้อมเพื่อรองรับนักท่องเที่ยวต่างประเทศ
และให้ท่าอากาศยานสุราษฎร์ธานี จัดทําแผนงานการเตรียมความพร้อมรองรับนักท่องเที่ยวต่างประเทศ โดยเน้นย้ําให้เร่งดําเนินการแล้วเสร็จภายในวันที่ 5 กรกฎาคม 2564
วานนี้ (20 มิ.ย. 2564) นายอภิรัฐ ไชยวงศ์น้อย อธิบดีกรมท่าอากาศยาน (อทย.) พร้อมด้วยนายวิทวัส ภักดีสันติสกุล รองอธิบดีกรมท่าอากาศยาน(ด้านเศรษฐกิจ) ลงพื้นที่ท่าอากาศยานสุราษฎร์ธานีเพื่อตรวจเยี่ยมและติดตามการเตรียมความพร้อมรองรับนักท่องเที่ยวต่างประเทศ โดยมีนายสุขสวัสดิ์ สุขวรรณโณ ผู้อํานวยการท่าอากาศยานสุราษฎร์ธานี เจ้าหน้าที่และหน่วยงานที่เกี่ยวข้องให้การต้อนรับ
โดยได้มีการวางแผนการปฎิบัติงานเพื่อรองรับนักท่องเที่ยว ไว้ 2 แนวทาง ได้แก่
1.) กรณีนักท่องเที่ยวต่างประเทศเข้ามาท่าอากาศยานสุราษฎร์ธานี ในเดือนพฤศจิกายน 2564 จะใช้พื้นที่อาคารผู้โดยสารฝั่งระหว่างประเทศ (อยู่ระหว่างการก่อสร้าง จะแล้วเสร็จในช่วงเดือนพฤศจิกายน 2564) โดยท่าอากาศยานจะดําเนินการเร่งให้ผู้รับเหมาดําเนินการก่อสร้าง ให้แล้วเสร็จก่อนกําหนดการเดิมที่อยู่ในช่วงเดือนตุลาคม 2564 รวมถึงดําเนินการร่างข้อปฏิบัติมาตรการปฏิบัติงานตามขั้นตอน (Standard Operating Procedure : SOP) ประสานผู้ประกอบการ สายการบินและหน่วยงานที่เกี่ยวข้อง เพื่อจัดระบบการจัดการเกี่ยวกับการขนส่งผู้โดยสาร
2.) กรณีนักท่องเที่ยวต่างประเทศเข้ามาท่าอากาศยานสุราษฎร์ธานี ก่อนเดือนพฤศจิกายน 2564 จะใช้พื้นที่ฝั่งอาคารผู้โดยสารในประเทศที่มีอยู่เดิม ประสานหน่วยงานที่เกี่ยวข้อง ได้แก่ ด่านตรวจคนเข้าเมือง ด่านศุลกากร ด่านควบคุมโรคติดต่อระหว่างประเทศ ด่านตรวจพืชและกักกันสัตว์สุราษฎร์ธานี เพื่อจัดเตรียมอุปกรณ์ที่จําเป็นในการปฏิบัติงาน ดําเนินการจัดการเกี่ยวกับการจัดตารางเวลาบิน โดยคํานึงถึงเที่ยวบินภายในประเทศและระหว่างประเทศ ให้ใช้ระยะเวลาในการปฏิบัติงานห่างกัน 3 ชั่วโมง รวมทั้งประสานหน่วยงานที่เกี่ยวข้องกับการจัดตารางเวลาบิน เช่น สํานักงานการบินพลเรือนแห่งประเทศไทย (กพท.) บริษัท วิทยุการบินไทยแห่งประเทศไทย (บวท.) ผู้แทนสายการบิน และ บริษัท ท่าอากาศยานไทย จํากัด (มหาชน) (ทอท. )
ดําเนินการร่างข้อปฏิบัติมาตรการปฏิบัติงานตามขั้นตอน (Standard Operating Procedure : SOP)ประสานผู้ประกอบการและสายการบิน เพื่อจัดระบบการจัดการเกี่ยวกับการขนส่งผู้โดยสาร
ทั้งนี้ อทย.ได้สั่งการให้ผู้อํานวยการท่าอากาศยานสุราษฎร์ธานี จัดทําแผนงานการเตรียมความพร้อมรองรับนักท่องเที่ยวต่างประเทศ โดยเน้นย้ําให้เร่งดําเนินการแล้วเสร็จภายในวันที่ 5 กรกฎาคม 2564 เพื่อให้มีความพร้อมในการให้บริการตามนโยบายรัฐบาล โดยจะต้องดําเนินการให้สอดคล้องตามมาตรการเฝ้าระวังโรคติดเชื้อไวรัสโคโรน่า 19 (Covid-19) ของกระทรวงสาธารณสุข และจังหวัดสุราษฎร์ธานี มาตรการเดินทางเข้าออกระหว่างประเทศที่เป็นไปตามหลักสากล และเป็นไปตามข้อปฏิบัติมาตรการปฏิบัติงาน (Standard Operating Procedure : SOP) ของทุกหน่วยงาน เพื่อให้การปฏิบัติงานร่วมกันในการเปิดรับนักท่องเที่ยวต่างชาติเป็นไปด้วยความเรียบร้อย
รัฐบาลไทย-ข่าวทำเนียบรัฐบาล-รัฐบาลแจงกรณีเหมืองทองอัคราในที่ประชุมสภาผู้แทนราษฎร
วันจันทร์ที่ 21 กุมภาพันธ์ 2565
รัฐบาลแจงกรณีเหมืองทองอัคราในที่ประชุมสภาผู้แทนราษฎร
วันจันทร์ที่ 21 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลชี้แจงกรณีเหมืองทองอัคราต่อที่ประชุมสภาผู้แทนราษฎรว่าเป็นเหตุการณ์ที่เกิดมายาวนานตั้งแต่ปี พ.ศ.2535-2544 ภายใต้ พ.ร.บ.การประกอบกิจการเหมืองแร่ พ.ศ.2510 ซึ่งภายหลังมีการปรับปรุงกฎหมายในปี 2560 การฟ้องร้องของภาคเอกชนเกิดจากความไม่เข้าใจ คิดว่าบริษัทลูกในไทยไม่ได้รับความเป็นธรรมเนื่องจากไม่ได้รับการต่อใบอนุญาตตั้งแต่ปี 2554 เรื่อยมา ทั้งนี้ หลักการสําคัญของรัฐบาลคือมุ่งหวังประโยชน์สูงสุดต่อประเทศชาติและประชาชน โดยหน่วยงานต้องปฏิบัติงานตามกฎหมายและหลักธรรมาภิบาล ซึ่งกรณีดังกล่าวได้มีการเจรจากันด้วยดีในคณะอนุญาโตตุลาการ และรัฐบาลต้องแก้ไขปัญหาอย่างเป็นธรรมให้ทุกอย่างเดินหน้าต่อไปเพื่อประโยชน์สุขของประชาชนในพื้นที่และประเทศชาติ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล- โฆษกรัฐบาลแจง พ่อค้าแม่ค้า “โครงการเราชนะ” ถูกเรียกเงินคืนเพราะทำผิดเงื่อนไข
วันจันทร์ที่ 11 ตุลาคม 2564
โฆษกรัฐบาลแจง พ่อค้าแม่ค้า “โครงการเราชนะ” ถูกเรียกเงินคืนเพราะทําผิดเงื่อนไข
โฆษกรัฐบาลแจง พ่อค้าแม่ค้า “โครงการเราชนะ” ถูกเรียกเงินคืนเพราะทําผิดเงื่อนไข รัฐบาลมุ่งลดภาระค่าใช้จ่ายประชาชน ช่วยพ่อค้า แม่ค้ารายย่อย วอนเห็นใจการทํางานของส่วนราชการ ต้องปกป้องและให้ความเป็นธรรมแก่ประชาชนส่วนใหญ่ที่ร่วมโครงการ ฯ
วันนี้ (11 ต.ค. 64) นายธนกร วังบุญคงชนะ โฆษกประจําสํานักนายกรัฐมนตรี แจงกรณีที่เกิดกระแสในโลกออนไลน์กรณีกระทรวงการคลังได้ตรวจสอบผู้ประกอบการที่ไม่ได้ปฏิบัติตามเงื่อนไขของผู้ประกอบการในโครงการเยียวยาของรัฐ โครงการเราชนะ ตรวจพบลักษณะธุรกรรมที่ผิดเงื่อนไข อาทิ ร้านค้ารับสแกนแล้วแลกเป็นเงินสด มีการสแกนเงินเต็มจํานวนวงเงินสิทธิ (1,000 2,000 บาท เป็นต้น) จํานวนมากและร้านค้าออนไลน์ที่รับสแกนซื้อ-ขายข้ามจังหวัด ทําให้จุดรับเงินขยับไปมาเกิน 7,000 กิโลเมตรใน 1 วัน หรือบางรายอยู่นอกพื้นที่ในเวลาใกล้เคียงกัน ซึ่งเป็นพฤติกรรมที่ไม่สอดคล้องกับลักษณะการประกอบกิจการของผู้ประกอบการที่ขึ้นทะเบียนไว้กับโครงการ ฯ จึงจําเป็นต้องมีหนังสือประทับตราแจ้งคําสั่งผลการพิจารณาให้ผู้ประกอบการ 2,099 ราย ที่มีพฤติกรรมเข้าข่ายฝ่าฝืนหลักเกณฑ์หรือเงื่อนไขของโครงการเราชนะ ผู้ประกอบการที่ขาดคุณสมบัติการเข้าร่วมโครงการเราชนะ (เป็นร้านค้าจากโครงการคนละครึ่ง แต่มีสถานะเป็นนิติบุคคล) ผู้ประกอบการที่ชี้แจงแล้วแต่ไม่สอดคล้องกับธุรกรรมที่ตรวจพบ อย่างไรก็ตาม ผู้ประกอบการสามารถยื่นอุทธรณ์คําสั่ง พร้อมแสดงหลักฐานให้ทบทวนผลการพิจารณาต่อผู้อํานวยการสํานักงานเศรษฐกิจการคลัง เพื่อนําเข้าสู่กระบวนการตรวจสอบข้อเท็จจริงอีกครั้งหนึ่ง ซึ่งกระทรวงการคลังมีขั้นตอนการดําเนินงานกับผู้ฝ่าฝืนหลักเกณฑ์หรือเงื่อนไข ตั้งแต่ การระงับสิทธิการใช้แอปพลิเคชัน “ถุงเงิน” ชั่วคราวจนถึงการดําเนินการตามกฎหมายที่เกี่ยวข้องตามลําดับ รวมทั้ง ยังได้มีการจัดตั้งคณะทํางานพิจารณาตรวจสอบข้อมูลและเรื่องร้องเรียนสําหรับโครงการเราชนะ เพื่อติดตามตรวจสอบการกระทําที่เข้าข่ายฝ่าฝืนหลักเกณฑ์และเงื่อนไขของโครงการฯ อย่างใกล้ชิด ด้วย
โฆษกประจําสํานักนายรัฐมนตรีกล่าวอีกว่า วิงวอนขอให้เห็นใจการทํางานของหน่วยงานภาครัฐ ทุกอย่างต้องยึดตามระเบียบและกฎหมายรองรับ ซึ่งผู้ประกอบการที่สมัครใจร่วมโครงการ ฯ ต้องปฏิบัติตามเงื่อนไขและข้อกําหนด ตลอดระยะเวลาที่เข้าร่วมโครงการ ฯ ด้วย หากมีการดําเนินการที่ละเมิดกติกาหรือผิดวัตถุประสงค์ที่วางไว้ ส่วนราชการที่รับผิดชอบก็มีความจําเป็นต้องดําเนินการตามข้อบังคับ เพื่อปกป้องและรักษาสิทธิของประชาชน และให้เกิดความเป็นธรรมแก่ผู้ประกอบการส่วนใหญ่ปฏิบัติตามหลักเกณฑ์ เงื่อนไข และคํายินยอม เนื่องจากเงินทุกบาทที่นําใช้จ่ายมาจากภาษีของคนไทยทุกคน ขณะเดียวกันก็ฝากย้ําเตือนไปยังผู้ประกอบการที่เข้าร่วมโครงการ ฯ อย่าได้มีธุรกรรมเสี่ยง เพราะพบว่ามีการผิดเงื่อนไข อาจเสียสิทธิในการเข้าร่วมโครงการหรือมาตรการอื่นของรัฐอื่นๆ ในอนาคต ด้วย
.............................